༅།།རྒྱ་གར་སྐད་དུ།སྭཔྟ་ཙིཏྟ་མ་ཎི་པ་རི་གཱ་ཐཱ།བོད་སྐད་དུ།
རྨི་ལམ་ཡིད་བཞིན་ནོར་བུའི་གཏམ།དཀོན་མཆོག་གསུམ་ལ་ཕྱག་འཚལ་ལོ།།གང་ཞིག་རྟོགས་པའི་ཕྱིར་ན་རྨི་ལམ་མཐར།།བྱང་ཆུབ་སེམས་དཔའ་རྣམས་ལས་རིགས་རྙེད་དེ།།ཕན་ཕྱིར་སེམས་ཅན་དགའ་བ་འགའ་ཞིག་ནི།།སྐྱེ་རྒུ་རྣམས་ལ་འདོམས་པར་བྱེད་པ་ཡིན།།བདག་དང་སེམས་ཅན་ཐམས
ཅདཅད་བ་དེ་སྡུག་མཚུངས།།བདེ་སྡུག་མཚུངས་པ་ཅན་ནི་གཉེན་ཡིན་ན།།བདག་གིས་དེ་དག་རབ་ཏུ་སྤངས་ནས་ཀྱང་།།མྱ་ངན་འདས་པར་འཇུག་པར་མི་རིགས་སོ།།སྐྱེ་བོ་འདི་དག་དང་ནི་ལྷན་ཅིག་ཏུ།།ངན་སོང་དག་ཏུ་སྡུག་བསྔལ་དྲག་པོ་དང་།།བདེ་འགྲོ་དག་ཏུའང་བདེ་བ་མང་པོ་མྱོང་།།གཅིག་ཏུ་

གནས་པས་བདག་ལ་འདི་དག་དགའ།།གང་གི་མངལ་དུ་ལན་གཅིག་མིན་པར་བདག།མ་གནས་པའམ་བདག་ལ་གང་མ་གནས།།སེམས་ཅན་དེ་ནི་འདི་ན་གང་ཡང་མེད།།དེ་ཕྱིར་ཐམས་ཅད་གཉེན་དུ་གྱུར་པ་ཡིན།།གཞན་ཡང་བཅོམ་ལྡན་འདས་ལ་བདག་དགའ་སྟེ།།གང་ཕྱིར་འདི་དག་ཆེད
་བཅོམ་ལྡན་འདས།།ཤིན་ཏུ་ཡུན་རིང་པོར་ནི་སྐྱོ་གྱུར་པ།།དེས་ཀྱང་བདག་ནི་སེམས་ཅན་རྣམས་ལ་དགའ།།འདི་ལྟར་ཕན་དང་གནོད་པ་བྱས་པ་ལས།།བདེ་བ་དང་ནི་སྡུག་བསྔལ་ཚད་མེད་པ།།གཉིས་ཀའི་རྒྱུ་རུ་འགྱུར་བ་དེ་ཕྱིར་ཡང་།།སེམས་ཅན་རྣམས་ནི་བདག་གི་བླ་མ་ཡིན།།འདི་ཉིད་ལ་ནི་གསོད་དང་འཆི།
་དང་།།བརྡེག་དང་བསྡིགས་སོགས་སྡུག་བསྔལ་མྱོང་བ་གང་།།དེ་ནི་སེམས་ཅན་འཚེ་བའི་འབྲས་བུ་ཞེས།།བདེ་བར་གཤེགས་པ་རྣམས་ཀྱིས་བཀའ་སྩལ་ཏོ།།གཟུགས་དང་ནད་མེད་དག་གིས་གནོད་པ་དང་།།ཕོངས་དང་རིགས་ངན་ཚེ་ནི་ཐུང་བ་དང་།།ཆུང་མ་ཤི་དང་ལོང་བར་གྱུར་པ་ཉིད།།སེམས་ཅན་གནོད་པ་བྱས
འི་འབྲས་བུ་ཡིན།།མནར་མེད་པ་ཡི་བར་གྱི་ངན་སོང་གི།གནས་སུ་སྡུག་བསྔལ་སྣ་ཚོགས་མྱང་བ་གང་།།དེ་དག་ཐམས་ཅད་རང་ཉིད་ཉེས་པ་ཡིས།།སེམས་ཅན་རྣམས་ལ་གནོད་པ་བྱས་པས་ཡིན།།གང་ཞིག་འདི་ཉིད་ལ་ནི་མཆོད་བྱས་མཆོད།།གྲགས་དང་ཡིད་འོང་ནོར་རྣམས་ཐོབ་པ་དག།ཡིད་འོང་ཡིད་དུ་མི་འོང་
སེསེམས་ཅན་ལ།།མངོན་པར་མི་འཚེ་བ་ཡི་སྒོ་ནས་སོ།།ནད་མེད་པ་དང་རིགས་ནི་ཕུན་སུམ་ཚོགས།།གཟུགས་མཛེས་པ་དང་ཚེ་རིང་དབང་ཕྱུག་དང་།།ནོར་ལ་སོགས་དང་ཆུང་མ་སྦས་པ་ནི།།སེམས་ཅན་ཕན་པ་བྱས་པའི་འབྲས་བུ་ཡིན།།སེམས་ཅན་རྣམས་ལ་དགའ་བར་བྱེད་པ་ཡིས།།རྒྱལ་སྲིད་རྒྱལ་སྲིད་ཆེ་དང་།
ཡང་དག་གོ།།རྒྱལ་སྲིད་འཁོར་ལོས་སྒྱུར་བ་མཆོག་ཉིད་དང་།།དབང་པོའི་གནས་ནི་འཐོབ་པར་འགྱུར་བ་ཡིན།།སྐྱེས་བུ་སེམས་ཅན་ཕན་པར་བྱེད་པ་ཡིས།།སངས་རྒྱས་གོ་འཕང་ཡང་ནི་ཐོབ་འགྱུར་ན།།གང་ཞིག་སྙིང་པོ་མེད་པ་དམན་པའི་ལྷ།།ཐོབ་པ་འདི་ལ་ངོ་མཚར་ཅི་ཞིག་ཡོད།།གལ་ཏེ་སེམས་ཅན་དེ།
ག་མེད་གྱུར་ན།།འདི་ནི་གང་གི་ཆེད་དུ་སྦྱིན་པ་གཏོང་།།གལ་ཏེ་ལུས་ཅན་རྣམས་ནི་མེད་གྱུར་ན།།གང་ལས་འདུལ་བའི་ཚུལ་ཁྲིམས་འཐོབ་པར་འགྱུར།།ཉེས་པ་བྱེད་པ་ཡང་ནི་གང་ཞིག་ཡིན།།གང་གི་ཆེད་དུ་དཔའ་བོ་བཟོད་པ་སྒོམ།།གང་ཞིག་མངོན་པར་འདོད་པ་འཐོབ་བྱའི་ཕྱིར།།སུ་ཡི་ཆེད་དུ་བརྩོན་

འགྲུས་དེ་དེ་བྱེད།།གལ་ཏེ་ལུས་ཅན་རྣམས་ནི་མེད་གྱུར་ན།།ཇི་ལྟར་བྱམས་དང་སྙིང་རྗེ་དགའ་བ་དང་།།བཏང་སྙོམས་དག་ལ་ཡང་དག་བརྟེན་ནས་ནི།།བསམ་གཏན་སྙོམས་འཇུག་བདེ་བ་འཐོབ་པར་འགྱུར།།ཐར་པའི་བདེ་བ་དངོས་དང་དངོས་མེད་ཤེས།།ཁམས་དང་
བསམ་པ་བག་ལ་ཉལ་དུ་བརྗོད།།ཀུན་ནས་ཉོན་མོངས་རྣམ་པར་བྱང་བ་དག།གལ་ཏེ་དེ་དག་མེད་ན་ཇི་ལྟར་ཤེས།།བྱང་ཆུབ་ཕྱོགས་དང་མཐུན་པའི་ཆོས་རྣམས་ཀྱི།།རྒྱུ་ནི་འདི་ལྟར་སེམས་ཅན་རྣམས་ཡིན་པས།།དེ་ཕྱིར་རྫོགས་པའི་བྱང་ཆུབ་འདོད་པ་ཡིས།།སེམས་ཅན་རྣམས་ནི་བླ་མ་བཞིན་དུ་བལྟ།།དེ
ལྟར་འབྱུང་པོ་རྣམས་ནི་བདེ་ཆེན་གྱི།།སྒོ་རུ་སེམས་བཞིན་དང་བར་བྱེད་པ་ལ།།འཐོབ་ན་ནི་དཀའ་བའི་རྣམ་པ་ནི།།མི་བཟོད་གང་ཡིན་དེ་ལ་ཅུང་ཟད་མེད།།གང་གི་སེམས་ལ་སེམས་ཅན་རྣམས།།བདག་ཉིད་ཡིན་པ་དེ་ལྟར་གནས།།དེ་ལ་ཕྱི་རོལ་དངོས་ཚོགས་དང་།།ཆུང་མ་དག་ཀྱང་མངོན་ཞེན་མེད།།བདག་ཉིད
དངད་ནི་ལམ་དང་།།བུ་དང་ཆུང་མ་དག་ལ་ཡང་།།གནོད་པ་དེ་འདྲ་ཁས་བླང་གི།།སེམས་ཅན་རྣམས་ལ་གནོད་མི་བྱ།།ཉེས་བདྲག་པོ་བྱེད་པ་ཡིས།།སེམས་ཅན་ལ་བཟོད་ཕན་སེམས་ལྡན།།སེམས་ཅན་རྣམས་ལ་གུས་བརྟན་པ།།ཉེས་པ་ཆུང་ངུའང་མི་བྱེད་དོ།།འདི་དག་ཉིད་ལ་ཕན་འདོད་པའི།།བརྩོན་
འགྲུས་གོ་ཆ་བགོས་པ་ནི།།འབྲས་བུ་ཆེ་ལ་བསྐལ་སྟོང་དུ།།དམྱལ་བའི་མེར་ཡང་གནས་པར་སྤྲོ།།བདག་གིས་སྐྱེ་དང་འཇིག་པ་རྟོགས་པ་ལས།།ཇི་ལྟ་བ་དང་ཇི་སྙེད་གནོད་པ་ཡི།།སེམས་ཅན་དེ་དག་བསམ་གཏན་དབང་གིས་ནི།།བླ་མ་དང་ནི་བླ་མར་རབ་ཏུ་བསྒོམ།།དེ་ལྟར་ཆོས་ལྔ་པོ་དག་ཡོད་ན
ནི།།ལེགས་སྐྱེས་རྩ་ཅན་བྱང་ཆུབ་སེམས་དཔའ་ནི།།འཕགས་པ་ཤེས་རབ་ཕ་རོལ་ཕྱིན་པ་ཡིས།།ངེས་པར་གང་བ་ཡིན་པར་བརྗོད་པར་བྱ།།གང་ཞིག་བརྟེན་པས་ཆེན་པོ་ཉིད་ཐོབ་ཅིང་།།གནོད་པས་དཀའ་བའི་ལོག་པར་ལུང་བ་ཐོབ།།སྲོག་ཀྱང་ཡོངས་སུ་བཏང་བ་བྱས་ནས་ཀྱང་།།དེ་དག་དགའ་བར
བྱ་བ་ཉིད་དུ་རིགས།།མང་པོ་གང་དག་བརྟེན་པས་གྲུབ་པ་ཡིན།།ཐོབ་པ་དེ་ལྟར་སེམས་ཅན་དེ་དག་ཡིན།།སེམས་ཅན་དེ་དག་ལས་ནི་ཞིང་གཞན་པའི།།གྲུབ་པའི་ཞིང་ནི་འགྲོ་བ་ན་ཡོད་མིན།།འདི་དག་ཡིད་བཞིན་ནོར་བུ་སྟེ།།བུམ་པ་བཟང་ཡིན་འདོད་འཇོའི་བ།།དེ་ཕྱིར་ལྷ་དང་བླ་མ་བཞིན།།

་དག་བརྟེན་པར་བྱ་བ་ཡིན།།ལུང་དང་རིགས་པས་ཡོངས་སུ་བལྟས་ནས་ནི།།སེམས་ཅན་ཀུན་ནི་བདག་གི་སྙམ་རློམས་པའི།།དམ་པའི་ལག་ཏུ་དགེ་ལེགས་ཐམས་ཅད་ནི།།ཡུན་མི་རིང་བར་འབྱུང་བར་འགྱུར་བ་ཡིན།།འདི་ནི་ཐུབ་པ་ཆེན་པོའི་སྤྱོད་པ་སྟེ།།དབང་བཅས་འདི་ལ་དཔྱད་པར་མི་བྱའོ།།ཇི་
སྲིད་འདི་ནི་མངོན་དུ་མ་བྱས་པ།།དེ་སྲིད་གྲུབ་པ་སྲིད་པ་མ་ཡིན་ནོ།།རེ་ཞིག་བརྟག་པར་བྱ་ཕྱིར་ཇི་སྐད་དུ།།བཤད་པ་འདི་ལ་འབད་པར་གྱིས་ཤིག་དང་།།ཆེན་པོ་ཉིད་ཀྱི་རྒྱུ་མཚན་དུ་གྱུར་པ།།ཡོན་ཏན་རང་བཞིན་གྱིས་ནི་འཐོབ་པར་འགྱུར།།འདི་ནི་ཆེན་པོ་ཉིད་ཀྱི་ལམ།།རིགས་འདི་སེམས་ཅན་ཆེན་པོས་
བརྟེན།།སེམས་ཅན་ཀུན་ལ་བདེ་སྟེར་བའི།།འཕགས་འདི་ཡིད་བཞིན་ནོར་བུ་ཡིན།།རྨི་ལམ་ཡིད་བཞིན་ནོར་བུའི་གཏམ་སློབ་དཔོན་འཕགས་པ་ཀླུ་སྒྲུབ་ཀྱིས་མཛད་པ་རྫོགས་སོ།།།།ཁ་ཆེའི་པཎྜི་ཏ་ཤྲཱི་ར་ཐ་དད་།ལོ་ཙཱ་བ་དགེ་སློང་གྲགས་འབྱོར་ཤེས་རབ་ཀྱིས་བསྒྱུར་བའོ།།།